CELEX: 62012CA0424
Language: da
Date: 2014-02-06 00:00:00
Title: Sag C-424/12: Domstolens dom (Anden Afdeling) af 6. februar 2014 — SC Fatorie SRL mod Direcția Generală a Finanțelor Publice Bihor (anmodning om præjudiciel afgørelse fra Curtea de Apel Oradea — Rumænien) (Præjudiciel forelæggelse — moms — direktiv 2006/112/EF — omvendt betalingspligt — ret til fradrag — betaling af momsen til tjenesteyderen — udeladelse af obligatorisk påskrift — betaling af ikke-skyldig moms — fortabelse af retten til fradrag — princip om afgiftsneutralitet — retssikkerhedsprincippet)

29.3.2014   
            
            
               DA
            
            
               Den Europæiske Unions Tidende
            
            
               C 93/11
            
         Domstolens dom (Anden Afdeling) af 6. februar 2014 — SC Fatorie SRL mod Direcția Generală a Finanțelor Publice Bihor (anmodning om præjudiciel afgørelse fra Curtea de Apel Oradea — Rumænien)
   (Sag C-424/12) (1)
   
   (Præjudiciel forelæggelse - moms - direktiv 2006/112/EF - omvendt betalingspligt - ret til fradrag - betaling af momsen til tjenesteyderen - udeladelse af obligatorisk påskrift - betaling af ikke-skyldig moms - fortabelse af retten til fradrag - princip om afgiftsneutralitet - retssikkerhedsprincippet)
   2014/C 93/17
   Processprog: rumænsk
   
      Den forelæggende ret
   
   Curtea de Apel Oradea
   
      Parter i hovedsagen
   
   
      Sagsøger: SC Fatorie SRL
   
      Sagsøgt: Direcția Generală a Finanțelor Publice Bihor
   
      Sagens genstand
   
   Anmodning om præjudiciel afgørelse — Curtea de Apel Oradea — fortolkning af Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — fortabelse af retten til momsfradrag med henvisning til den manglende angivelse heraf på fakturaen inden for rammerne af ordningen med omvendt betalingspligt — princippet om retssikkerhed — beslutning, hvorved det pålægges at betale det momsbeløb, der er fejlagtigt fratrukket, samt renter, morarenter og bøder, når der foreligger en endelig beslutning, der anerkender fradragsretten — princippet om afgiftsneutralitet — betaling af moms, der af tredjemand er fejlagtigt angivet på en faktura — manglende intervention fra afgiftsmyndighedernes side med henblik på rettelse af fakturaen og manglende adgang til efterfølgende berigtigelse
   
      Konklusion
   
   
               1)
            
            
               I forbindelse med en transaktion underlagt ordningen med omvendt betalingspligt under omstændigheder som de i hovedsagen omhandlede er Rådets direktiv 2006/112/EF af 28. november 2006 om det fælles merværdiafgiftssystem og princippet om afgiftsneutralitet ikke til hinder for, at modtageren af tjenesteydelser fratages retten til at fradrage den merværdiafgift, han uberettiget har indbetalt til leverandøren af tjenesteydelserne på grundlag af en fejlagtigt udstedt faktura, herunder når det er umuligt at korrigere denne fejl på grund af tjenesteyderens konkurs.
            
         
               2)
            
            
               Retssikkerhedsprincippet er ikke til hinder for en administrativ praksis fra de nationale skattemyndigheders side, som består i inden udløbet af en præklusiv frist at tilbagekalde en beslutning, hvorved de har anerkendt den afgiftspligtige persons ret til fradrag for merværdiafgift, idet de som følge af en ny undersøgelse pålægger ham at betale denne afgift og morarenter.
            
         
      (1)  EUT C 379 af 8.12.2012.